Post-Vulgate-syklusen

Post-Vulgate-syklusen, sannsynligvis skrevet en gang mellom 1230 og 1240, er en av de mest betydelige gammelfranske prosasyklus innenfor arthurlitteraturen. Det er i all hovedsak en ny håndtering av den tidligere Vulgate-syklusen, eller Prosa-Lancelot som den også kalles, men mye er utelatt, og mye nytt materiale er lagt til, inkludert figurer og scener fra Prosa-Tristan. Post-Vulgate har ikke blitt bevart for ettertiden i fullstendig tilstand, men har blitt rekonstruert fra franske, spansk-kastiljanske, og portugisiske fragmenter.

 Innhold og mening 
Post-Vulgate synes å være et forsøk på å skape en større enhet i tekstmaterialet, og minske vekten på den sekulære (og fysiske) kjærlighetsaffæren mellom Lancelot og Guinevere til fordel for den langt mer opphøyde søken etter den hellige gral. Den utelater bort hele Lancelot-seksjonen fra Prosa-Lancelot, gjorde den kortere enn kilden, og fordømmer rett ut alt annet enn det åndelige livet. Denne teksten var en av de fremste kildene til Thomas Malorys Le Morte d'Arthur.

Verket er delt i fire seksjoner. Mange av disse seksjonene er i stor grad lik de tidligere Vulgate-versjonene:
 Estoire del Saint Grail, som adskiller seg betydelig fra Vulgate-versjonen. Den forteller om Josef fra Arimatea og hans sønn Josephus som førte den hellige gral til Britannia.
 Estoire de Merlin, også kalt for «Vulgate-Merlin» eller «Prosa-Merlin», har en del endringer i forhold til Vulgate. Den handler om Merlin og Arthurs tidligste historie. Til denne seksjonen er det også lagt til hva som karakteriseres som Post-Vulgates Suite du Merlin, også kalt for «Huth-Merlin», det første avvik fra kildematerialet. Det legger til mange nye eventyr til kong Arthur og de tidligste ridderne av det runde bord, og inkluderer detaljer om Arthurs incestuøse forhold til sin søster Morgause som resulterte i sønnen Mordred. Mottagelsen av sverdet Excalibur fra Fruen i innsjøen er heller ikke funnet i Vulgate. Forfatteren har lagt til en del relevant materiale fra Vulgates Lancelot-seksjon og den første versjonen av Prosa-Tristan for knytte teksten til hendelsene i søken etter den hellige gral i den neste seksjonen (se under).
 Queste del Saint Graal adskiller både i stemning og innhold svært forskjellig fra Vulgate-versjonen, men beskriver fortsatt riddernes søken etter den hellige gral, som kun kan bli oppnådd av de eneste verdige, det vil ridderne Galahad, Percival, og Bors. Elementer fra Prosa-Tristan er tilstede, inkludert figuren Palamedes, og kong Mark av Cornwalls invasjon av kong Arthurs rike.
 Mort Artu (Arthurs død) handler om Arthurs død ved hans sønn Mordred og hans kongerikes sammenbrudd. Det er tett basert på tilsvarende tekst i Vulgate, men Mort Artu ble skrevet med større sammenheng til de foregående seksjonene.

Litteratur
 Akademiske utgivelser
Norris J. Lacy
De første fullstendige engelske oversettelsene av first full Vulgate og Post-Vulgate-syklusen ble ledet av Norris J. Lacy. Bind 4–5 inneholder Post-Vulgate-syklusen.
Lacy, Norris J. (red.) (1. desember 1992): Lancelot-Grail: The Old French Arthurian Vulgate and Post-Vulgate in Translation, bind 1 av 5. New York: Garland. ISBN 0-8240-7733-4. 
Lacy, Norris J. (red.) (August 1, 1993). Lancelot-Grail: The Old French Arthurian Vulgate and Post-Vulgate in Translation, bind 2 av 5. New York: Garland. ISBN 0-8153-0746-2. 
Lacy, Norris J. (red.) (March 1, 1995). Lancelot-Grail: The Old French Arthurian Vulgate and Post-Vulgate in Translation, bind 3 av 5. New York: Garland. ISBN 0-8153-0747-0. 
Lacy, Norris J. (red.) (April 1, 1995). Lancelot-Grail: The Old French Arthurian Vulgate and Post-Vulgate in Translation, bind 4 av 5. New York: Garland. ISBN 0-8153-0748-9.
Lacy, Norris J. (red.) (May 1, 1996). Lancelot-Grail: The Old French Arthurian Vulgate and Post-Vulgate in Translation, bind 5 av 5. New York: Garland. ISBN 0-8153-0757-8.

 Sekundære kilder 
Bogdanow, Fanni. (1966): The Romance of the Grail: A Study of the Structure and Genesis of a Thirteenth-Century Arthurian Prose Romance. Manchester: Manchester University Press.
Bogdanow, Fanni. (1986): «La Chute du royaume d'Arthur.  Evolution d'un thème» i: Romania 107 (1986): 504-19.
Lacy, Norris J. (red.) (2000): The Lancelot-Grail Reader. New York: Garland. ISBN 0-8153-3419-2

Kategori:Litteratur fra middelalderen
Kategori:Kong Arthur-litteratur